Skeptilise loomuga lugejatele olgu alustuseks mainitud, on teaduslikult tõestatud - inimesed kipuvad arvama, et neile reklaam üldse ei mõju: "Teistele küll, aga mitte mulle!" Jaah, muidugi. Kuulasin siin ükspäev raadiot. Nagu ikka  jaanuaris, oli eeter täis uue aasta sündroomi, õhkamist: mida küll alanud 365,25 päeva endaga tuua võiksid? Eestlastele viimasel ajal eriti iseloomulikul kombel õilmitses esoteerika. Kõige krooniks, kirsina tordil, oli jõuline nõrkus-tugevuseks-tähelepanu-mujale turundusnipp, mis mu tähelepanu pälvis. Raadioeeter pasandas midagi stiilis: "Telli endale Igor Mangi 2010 aasta horoskoop. Sest tähed ei valeta!!!" "Tähed tõesti ei valeta," nõustus Vuss endale habemesse muiates.